Sparekassen Vendsyssel kommer endnu engang ud med et plus på bundlinjen. 93 millioner kroner blev det til før skat. Direktør Vagn Hansen er pænt tilfreds med resultatet: - Det tilfredsstillende resultat viser, at vi har formået at fastholde sparekassens indtjening på et højt niveau i første halvår 2012, som igen har været vanskeligt for sektoren, siger han. Resultatet af den primære drift for første halvår 2012 udgør 175 mio. kr., som er en fremgang på 47 mio. kr., svarende til 36 % i forhold til første halvår 2011. Nedskrivningerne i sparekassen er 75,6 mio. kr., hvilket er 15 mio. kr. større end samme periode for 2011, men svarer til det forventede. Sparekassens egenkapital er vokset med godt 73,8 mio. kr. til 1,57 mia. kr. ved udgangen af første halvår 2012, heraf udgør garantkapitalen 830 mio. kr.

Opsummering:
Sparekassen Vendsyssel kan præsentere et overskud på 93 mio. kr. før skat for første halvår 2012.